楊育秀

楊育秀，號原山，江西廣信府貴溪縣人，軍籍。明朝政治人物。

生平 
父楊縉，弘治五年壬子舉人，官淳安、歸化二縣令。嘉靖元年（1522年）壬午科江西鄉試第五名舉人《江西通志》，嘉靖五年（1526年）丙戌科第三甲第一百三十二名進士，官至吏部文選司郎中，十六年八月被南京礼部尚书霍韬弹劾，降一级调外任《明世宗肃皇帝实录卷之二百三》：嘉靖十六年八月，南京礼部尚书霍韬奏文选司独用承差写本，皆纳贿营充，三年坐取美官。臣尝革退，今郎中楊育秀潜复收补，作奸坏法，宜究。事下吏部，覆谓各部写本俱有额设监生，吏部独无，当时立法盖以本部吏承出身之地，自可择用，而文选一司最为剧要。天顺中，尚书王翱始选承差写本，谓此辈曾随抚按在外习书，非有他也。承差属文选，故即用承差，若吏典属验封，故即用吏典，亦非有他也。自翱至今七十馀年，未之有改。近日韬始改用吏典，而温仁和又复用承差。及臣赞乃兼用吏承，夫吏承皆胥史之流，第取习书，彼此何择。即承差满日，选除驿丞，亦与众同。如韬所言，受贿作奸，并无指实。且承差开纳八十金，而营充乃至二千，选除又复同众，事之有无，殆亦易见。惟 上裁察。 上以承差既革，照各部用监生写本，责吏部繁词回护，夺堂官俸两月，司官三月，育秀降一级调外任。。十八年七月涉文选司郎中黃禎贪贿案，被夺職为民《明史》列传第九十六：洪垣，字峻之，婺源人。嘉靖十一年进士。…… 未几，劾文选郎中黄祯先“贿选郎杨育秀，得为考功。及居文选，贪婪欺罔。知州王显祖等考察调简，而补大州。知县何瑚年过六十，而选御史。皆非制。今当大计京官，乃以猥琐之曹世盛为考功郎，误国甚”。帝下其章都察院，令会吏科参核。乃下祯诏狱，及育秀、显祖等，咸斥为民。因诘责吏部尚书许赞、都御史王廷相，而令十三道御史公举隐年冒进若瑚者。御史王之臣等坐调者四人，世盛亦改他部。垣一疏，而御史、曹郎以下得罪者至二十余人。。著有《玩易堂集》十卷《贵溪县志》。

 参考资料 

Category:贵溪人
Y
Category:明朝吏部文選司郎中